காற்று வழி மாசுபாடு இன்னுமொரு முக்கிய வழியாக இருக்கிறது. தூசி, குப்பை, பிளாஸ்டிக் அனைத்தும் நிலக்குவியல்கள் அல்லது பிற பகுதிகளில் இருந்து காற்றில் அடித்து வரப்பட்டு கடலில் கலக்கின்றன. சகாராவில் இருந்தான தூசி வெப்ப காலத்தில் கரிபீயன் மற்றும் புளோரிடாவுக்குள் நகர்கிறது. அந்த திரட்சி மேலும் திரண்டு அட்லாண்டிக் நோக்கி நகர்கிறது. கோபி மற்றும் தக்லமகான் பாலைவனங்களில் இருந்து கொரியா, ஜப்பான் மற்றும் வட பசிபிக் வழியாக ஹவாய் தீவுகளுக்கும் தூசி நகர்கிறது. ஆப்பிரிக்காவில் வறட்சி காலங்களின் காரணமாக 1970 முதல் தூசி நகர்வுகள் மிகவும் மோசமடைந்திருக்கின்றன. ஒவ்வொரு ஆண்டும் கரீபியன் மற்றும் புளோரிடாவுக்குள் கடத்தப்படும் தூசியின் அளவு வேறுபடும். 1970கள் துவங்கி பிரதானமாக கரீபியன் மற்றும் புளோரிடா நீர்ப்பகுதிகளில் பவளப் பாறைகளின் ஆரோக்கியம் வீழ்ச்சி கண்டதற்கும் தூசி நிகழ்வுகளுக்கும் தொடர்பிருக்கலாம் என அமெரிக்க மண்ணியல் துறை ஆய்வு ஒன்று தெரிவிக்கிறது.

காலநிலை மாற்றத்தால் கடல் வெப்பநிலைகள் அதிகமாவதோடு வாயு மண்டலத்தில் இருக்கும் கரியமில வாயுவின் அளவும் அதிகரிக்கிறது. கரியமில வாயுவின் அதிகரிக்கும் அளவுகள் கடல்களை அமிலமயமாக்குகின்றன. இது நீரியல் சூழலமைப்புகளை மாற்றியமைப்பதோடு மீன் பரவலமைப்பையும் மாற்றுகிறது. இது மீன்பிடித் தொழிலை நம்பியிருக்கும் சமுதாயங்களின் வாழ்வாதாரத்தை பாதிக்கிறது. காலநிலை மாறுவதைக் குறைக்க வேண்டுமாயின் அதற்கு ஆரோக்கியமான கடல் சூழலமைப்புகள் மிக முக்கியமாகும்.

நேரடிக் கலப்பு
காற்று மாசுபாடு
வேதி ஊட்டம் மிகைநிலை
நிலத்தில் இருந்து வழிந்தோடி வரும் நீர்